Diari Oficial de la Generalitat Valenciana


Sumari del DOGV 4381, del 19-11-2002 (2002/12123)

Informació pública complementària de l'alternativa de programa d'actuació integrada per al desenvolupament per gestió indirecta de l'àmbit denominat entorn del Circuit de Velocitat de la Comunitat Valenciana, al terme municipal de Cheste.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4381

Data del DOGV
:   19-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12384


Organisme emissor
:   Ajuntament de Cheste

Tipus de document
:   Anunci

Informació pública complementària de l'alternativa de programa d'actuació integrada per al desenvolupament per gestió indirecta de l'àmbit denominat entorn del Circuit de Velocitat de la Comunitat Valenciana, al terme municipal de Cheste. [2002/A12509]
  
A instància d'Aguas Valls Alcanals, SL, i Mira Joyosa, SL, UTE, el passat 6 d'agost, es va depositar davant de l'Ajuntament de Cheste una alternativa tècnica de programa d'actuació integrada per al desenvolupament per gestió indirecta de l'àmbit denominat entorn del Circuit de Velocitat de la Comunitat Valenciana, al terme municipal de Cheste, València.
  
Se'n procedí a la tramitació pel procediment simplificat establit en l'article 48 de la Llei Reguladora de l'Activitat Urbanística, i se'n protocol·litzà una còpia a la Notaria de Blanca del Río Ayala, mitjançant una acta autoritzada el mateix 6 d'agost de 2002. Es va procedir a la remissió d'avisos i a la publicació d'edictes en la forma establida en l'article 46 de la Llei Reguladora de l'Activitat Urbanística, en el diari Levante de data 19 de setembre de 2002 i en el Diari Oficial de la Generalitat Valenciana número 4.340, de data 20 de setembre de 2002.
  
Durant el període d'informació pública la mercantil Parque Empresarial Circuito de Cheste, SL, va presentar una alternativa tècnica en competència.
  
Amb data 7 de novembre de 2002, s'ha presentat l'acta formalitzada per Blanca del Río Ayala, notària de Cheste, a fi d'acreditar el compliment del que disposa l'article 48.2 de la Llei Reguladora de l'Activitat Urbanística.
  
Una vegada revisada l'acta de referència, es constata que falta per realitzar determinats avisos dels establits en l'article 46 de la Llei Reguladora de l'Activitat Urbanística, mitjançant la qual s'ha procedit a suspendre l'acte d'obertura de les proposicions juridicoeconòmiques presentades en el seu moment.
  
Mitjançant el present anunci, es fa saber a les persones interessades que es prorroga el període d'informació pública durant el termini d'un mes, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i amb la remissió prèvia dels avisos prescrits en l'article 46.3 de la Llei Reguladora de l'Activitat Urbanística.
  
En l'esmenta termini, comptador des de la publicació de l'anunci d'exposició pública en el Diari Oficial de la Generalitat Valenciana, només els titulars que s'identifiquen en la llista adjunta podran presentar a l'Ajuntament de Cheste tant al·legacions com alternatives tècniques que pretenguen competir amb les exposades al públic.
  
En els cinc dies següents al venciment del termini anterior d'un mes, només els titulars de la dita llista podran presentar a l'Ajuntament de Cheste proposicions juridicoeconòmiques en una plica tancada en qualsevol de les alternatives tècniques presentades, i s'efectuarà l'acte d'obertura de les que es presenten el següent dia hàbil a l'acabament de l'esmentat termini, llevat que siga dissabte, cas en què es traslladarà al dia següent hàbil.
  
En el cas que algun dels titulars identificats en la llista adjunta presente una alternativa tècnica de competència, qualsevol persona podrà presentar una proposició juridicoeconòmica en una plica tancada a l'esmentada alternativa en el termini de cinc dies adés indicat.
  
Totes les actuacions podran ser objecte de consulta i al·legació per les persones interessades durant els 10 dies següents a l'acte d'obertura de pliques; així mateix, durant tot el procediment podran ser objecte de pública consulta a l'Ajuntament de Cheste les al·legacions i alternatives tècniques que es presenten davant d'ell.
  
El present anunci val d'avís, de conformitat amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte d'aquells titulars amb domicili desconegut a l'efecte d'avís, així com respecte d'aquells que, després d'haver-se intentat la notificació, no se'ls haguera pogut efectuar.